# ERANSKINA. \_\_\_\_\_\_\_\_\_\_\_\_\_\_\_\_KO UDALAREN UDALEKU IREKIAK EGITEKO PROTOKOLOA, COVID-19AK ERAGINDAKO OSASUN-KRISIAREN EGOERARA EGOKITUTA.

## PREBENTZIO-NEURRIAK

### Transmisioa: kontrola eta prebentzioa

* + Udaleku irekiei ekin aurretik, parte-hartzaileei eta beren familiei derrigorrez bete beharreko arau jakin batzuk gogoraraziko dizkiegu, jarduera segurtasun- eta osasun-berme ahalik eta handienekin garatzeko. Neurriak COVID-19ari aurre egiteko higiene eta prebentzioarekin lotuta daude. Zentzu horretan, inork ez du udaleku irekietan parte hartuko, baldin eta COVID-19arekin lotuta egon daitezkeen sintomak edo ondoeza badituzte.
	+ COVID-19 gaitzarekin bateragarriak diren sintomak honako hauek dira: sukarra, eztula edo airea falta delako sentsazioa eta sintoma atipikoak, hala nola, giharretako minak, beherakoak, bularraldeko mina eta zefaleak. Kontsultatu hemen: [¿Cuáles son los síntomas de la COVID-19?](https://www.mscbs.gob.es/profesionales/saludPublica/ccayes/alertasActual/nCov/img/COVID19_sintomas.jpg)
	+ Parte-hartzaileen legezko tutoreak arduratuko dira COVID-19arekiko norberaren egoeraz; horrenbestez, norbaitek COVID-19arekin zerikusia duen sintomaren bat baldin badu, ez da jarduerara joango eta udalekuaren arduradunarekin (gerentea, zuzendaria, begiralea, etab.) jarriko da harremanetan, telefono edo washapp\_\_\_\_\_\_\_\_\_\_\_\_\_\_\_\_ bidez. Horretarako, parte-hartzaileek, eta, hala badagokio, legezko tutoreek, konpromisoa hartu behar dute funtsezko osasun- eta lege-betekizun batzuk betetzeko, \_\_\_\_\_\_\_\_\_\_\_\_\_\_\_\_entitateak jarduerak segurtasunez egin ahal izan ditzan. Hala, parte hartzeko baldintzak, informatzeko betebeharra eta baimen informatua onartuko dituzte dokumentu honi atxikitako agiri baten bidez.
	+ Nolanahi ere, parte-hartzaileak ezin du udalekura joan eta ezin du bertan parte hartu, COVID-19ak eragindako pertsona batekin kontaktu estuan egon bada 2 metro baino gutxiagoko distantziara, guztira 15 minutuz baino gehiago metatuta 24 ordutan, maskara etengabe eta behar bezala erabili gabe (baita sintomarik gabe ere). Kontuan hartu beharreko aldia kasu positiboaren sintomak hasi baino 2 egun lehenagokoa izango da, edo sintomarik ez duten pertsonen kasuan, diagnostikorako lagina hartu baino 2 egun lehenagokoa. Kasu horretan, ez dute udalekura joan behar, eta osasun-zentroarekin jarri beharko dute harremanetan.
	+ \_\_\_\_\_\_\_\_\_\_\_\_\_\_\_\_ko Udalak, udalekuak kudeatzen dituen entitatearekin lankidetzan, beharrezkoak diren prestakuntza- eta informazio-jarduerak garatuko ditu, udalekuak garatzean aplikatuko diren neurriak eta protokoloak ezagutarazteko eta higiene osasungarriko jardunbideak hedatu, sustatu eta indartzeko langile guztien eta parte-hartzaileen artean.
	+ Udalekuak hasi aurretik, \_\_\_\_\_\_\_\_\_\_\_\_\_\_\_\_ko Udala, kolektibo eta errealitate sozial desberdinetara (adina, dibertsitate funtzionala, etab.) egokitutako informazio-materialak prestatzen eta banatzen ari da. Kontsultatu honako webgunea: “[Ikus-entzunezko informazio-materiala - Covid19 krisia](https://www.euskadi.eus/koronabirusa-material-lagungarria/web01-a2korona/eu/)”.
	+ Udalak, udaleku irekiak kudeatzen dituen entitatearekin lankidetzan, mezuak, kartelak eta seinaleak indartuko ditu erabiltzen diren instalazioetan, higiene eta prebentzioko jokabideak eta neurriak gogoraraziz, batez ere funtsezko eremuetan, hala nola bainugeletan, jangeletan, korridoreetan, ikasgeletara sartzeko ateetan eta abarretan.

### Nahitaezko higiene- eta prebentzio-neurri pertsonalak betetzea

* + Udalak, udalekuak kudeatzen dituen entitatearekin lankidetzan, bermatu egingo du jarduera gauzatuko den lekuan eta leku komunetan (sarreretan, komunetan, jangeletan, etab.) pertsona guztiek uneoro eskuragarri dituztela ura, xaboia eta eskuak lehortzeko papera, eta baita ere gel hidroalkoholikoak edo Osasun Ministerioak baimendu eta erregistratutako eragin biruzidako desinfektatzaileak eskuak garbitzeko. Ahal dela, tapa eta pedala dituzten zabor-ontziak erabiliko dira. Halaber, talde, egoera eta uneak kontuan hartuta, disoluzio hidroalkoholikoak jarriko dira hainbat tokitan, erabil daitezen.
	+ Instalazioetan garbiketa eta desinfekzioa indartuko dira. Garbiketa-programa sakon bat egingo da, maizen ukitzen diren objektuak eta gainazalak (etengailuak, heldulekuak, eskudelak) garbitu eta desinfektatuko direla ziurtatuz. Horretarako, kontuan hartuko dira [AGINDUA, 2020ko apirilaren 2koa, Osasuneko sailburuarena, gainazalak garbitzeko eta desinfektatzeko neurriak eta bestelako higiene-neurriak hartzen dituena SARS-CoV-2 (Covid-19) birusak eragindako pandemia dela eta](https://www.euskadi.eus/eusko-jaurlaritza/-/eli/es-pv/o/2020/04/02/%281%29/dof/eus/html/), eta haren jarraibide teknikoak.
	+ Lokalen aireztapen naturala eta mekanikoa areagotu egingo da, barruan airea berritu ahal izateko. Ahal den neurrian, kanpoko airearekin lan egingo da, birzirkulazioa minimizatuz eta barneko aire-korronteak saihestuz.
	+ Bete ezean diziplinazko zer neurri ezarriko diren argi eta garbi adieraziko da.

### Arrisku-taldeak eta desabantaila sozialean dauden taldeak babestea

* + Zehatz-mehatz aztertu da arrisku-taldeetako kideek edo arrisku-pertsonekin bizi direnek euren erantzukizunpean parte hartzeko aukera.
	+ Udalak, udalekuak kudeatzen dituen entitatearekin lankidetzan, arreta berezia emango die, begirale laguntzaile gehiago jarrita, parte hartzeko aukera gutxiago dituzten pertsonei (arrisku-taldeak, desabantaila sozialeko egoeran dauden taldeak, dibertsitate funtzionala edo intelektuala duten pertsonak).

### Udalekuetan parte hartzeko izen-ematea

* + Izen-ematea online egin da / Izen-ematea aurrez aurrekoa izan da, horretarako erabilitako bulegoetan jendearentzako arretarako araututako baldintzak betetzea bermatuz (\_\_\_\_\_\_\_\_\_\_\_\_\_\_\_\_\_\_\_\_).

### Aurrez aurreko jarduerak egokitzea eta berrantolatzea

* + Jarduerak aire zabalean egitea lehenetsiko da.
	+ Sarrera- eta irteera-uneetan modu mailakatuan sartu edo irteteko moduan antolatuko da jarduera, eta seinaleak erabiliko dira jende-pilaketak saihesteko eta segurtasun-distantzia gordetzeko. Azpitaldeak 10 haurrekoak izango dira, bakoitza bere begiralearekin, eta ekintzen ordutegiak planifikatu dira prebentzioko neurriak eta pertsonen arteko distantzia-neurriak bete ahal izateko.
	+ Gauzatu beharreko prozedurak, errutinak eta ibilbideak aztertuko dira, infekzioa zabal dezaketen puntu kritikoak zein diren aztertzeko, eta hori saihestu edo eragotziko duten prebentzio-neurriak martxan jartzeko.
	+ Txanda arruntetan gela komunak eta distantzia fisikoa gordetzeko aukera ematen ez duten espazioak erabiltzeko, ordutegiak, erabiltzeko txandak (ordu-tarteak) edo gehienezko okupazio-denborak ezarriko dira. Ahal den neurrian, espazio horiek txandaka erabiltzeko ahalegina egingo da.
	+ Jarduerak gehienez 10 parte-hartzaileko azpitalde egonkorretan egingo dira, begiraleez gain, taldeen arteko distantzia 2 metrokoa izanik.
	+ Kontaktu fisiko etengabea eskatzen duten jarduerak egitea saihestuko da, ahal den neurrian materialak partekatzea ekidingo da eta jardueretan parte hartzen dutenen arteko kontaktua mugatzeko ahalegina egingo da, ahal den neurrian pertsonen arteko 1,5 metroko segurtasun-distantzia gordez.
	+ Sei urtetik gorakoek maskara erabiliko dute uneoro, pertsonen arteko distantzia edozein dela ere.
	+ Parte-hartzaile bakoitzak bere hamaiketakoa eraman ahal izango du, baina inolaz ere ez dute partekatuko. Janaria badago, antolatzaileen ardura izango da eta banakako anoatan banatuko da, betiere segurtasun-neurriak betez.
	+ Jangelarik badago, hamar pertsonako talde berberak mantenduko dira, beraien arteko distantzia 2 metrokoa izanik. Gainera, kutsatzeko aukera murrizteko eta kontaktuen miaketa errazteko, mahaian leku berean eseriko dira egunero. Pertsona bakoitzak bere plateretik jango du, eta ezin izango du partekatu. Edukieraren ehuneko berrogeita hamarrera mugatuko da okupazioa, eta etengabe aireztatuta egongo da. Txanda bat baino gehiago izanez gero, garbitu egingo da.
	+ Debekatuta daude familiakoen bisitak
	+ Udala, udalekua kudeatzen duen entitatearekin lankidetzan, eremu berean diharduten antzeko enpresa edo elkarteekin koordinazioan arituko da jende-pilaketak eragozteko; eta agintari eskudunekin ere koordinatuko da, espazio publikoak modu ordenatuan eta seguruan erabiltzeko.

### Begiraleak, jardueran parte hartzen duten taldeen arduradunak diren aldetik

* + 10 pertsonako talde bakoitzeko begirale bat izendatuko da. Arduradun horrek zainduko du urruntze sozialeko neurriak betetzen direla, eta horrez gain, jende-pilaketak eragotziko ditu. Kontrolpean izango ditu jokabideak eta ekipamendu sanitarioak, eta maskara ez duten parte-hartzaileei maskarak banatuko dizkie, osasun-alorreko agintariek emandako gomendioetan adierazita bezala.
	+ Elkarteak/entitateak izendatutako arduradunak jaso eta entregatuko dizkiee parte-hartzaileak legezko tutoreei.
	+ Osasun-larrialdian Udala arduratuko da, udalekuak kudeatzen dituen entitatearekin lankidetzan, udalekuak behar bezala burutzeaz arduratzen den lantalde teknikoaren prestakuntzaz, langileek jardueraren garapenean aplikatuko diren neurri eta protokoloei buruzko ezagutza eta prestakuntza espezifiko eta eguneratua dutela ziurtatuz.

### Parte-hartzaileen joan-etorriak, eta parte-hartzaileak jasotzea eta entregatzea

* + Talde bakoitzeko begirale arduradunak zaindu behar du parte-hartzaileak jasotzea eta beren legezko tutoreen esku uztea.
	+ Jarduera gauzatuko den lekurako joan-etorrietan, herritar ororentzat xedatuta dauden arauak bete beharko dira.

### Udalekua gauzatzeko eskakizunak.

* 1. **Jarduerak gauzatu aurretik informatzea eta jakinaraztea**

Udalak, dokumentu honen eta beste agiri osagarri batzuen bidez, informazio argia emango die parte-hartzaileen legezko arduradunei, udalekuen aurretik:

* + Jarraibideak, COVID-19 kasu posibleak prebenitzeko eta horien aurrean jarduteko neurriei buruzkoa (parte-hartzaileei eta legezko tutoreei eman beharrekoa).
	+ Parte-hartzeari, informatzeko betebeharrari eta baimen informatuari buruzko baldintzak onartzeko agiria (parte-hartzaileek eta legezko tutoreek sinatu beharrekoa)
	1. **Jarduerak iraun bitartean**
		+ Udalekuko segurtasuna zaintzeko, jardueraren arduradunek ziurtatuko dute legezko tutoreek parte-hartzailearen osasun-egoeraren berri emango diotela bere azpitaldeko begirale arduradunari, mugikorraren edo beste bitarteko baten bidez, udalekua hasi aurretik. Jardueraren arduradunek, halaber, ezarritako segurtasun-neurri, -protokolo eta -arau guztiak behar bezala betetzen direla zainduko dute.
		+ Hamar parte-hartzaileko azpitaldeko begirale arduraduna arduratuko da, goizero, parte-hartzaile bakoitzaren tenperatura hartzeaz. COVID 19rekin bateragarriak diren sintomak antzemanez gero, jardueraren zuzendariari jakinaraziko dio, dagozkion neurriak har ditzan, aurrerago adierazitakoaren arabera.
		+ Parte-hartzaileek dagokien azpitaldearen berri izango dute, eta beren begiralearekin bilduko dira jarduera hasteko izendatzen zaien espazioan. Begiraleak bere azpitaldeko partaideak jasotzeko lekuaren berri emango du.
		+ Begiraleak ezarritako prebentzio-neurriak gogoraraziko ditu, eta besteen onerako eta segurtasunerako bete daitezela eskatuko du (gainazalak ez ukitzea, segurtasun-distantzia mantentzea, maskara erabiltzea, eskuak maiz garbitzea, etab.), bai eta instalazioak nola erabili ere (adibidez, aldagelak, komunak, hala badagokio).
		+ Begiraleak ekintza, bisita edo ibilbidea nola egingo duten, eta zer arau eta muga aplikatuko diren jakinaraziko die taldekideei.
		+ Kontaktu fisikoa tarteko duten agurtzeko eta adio egiteko moduak eragotziko dira.
		+ Begiraleak kontrolatuko ditu portaerak eta banatuko ditu maskarak, osasun-alorreko agintariek emandako gomendioetan (unean-unean indarrean daudenak) adierazita bezala.
		+ Bete ezean diziplinazko zer neurri ezarriko diren argi eta garbi adieraziko da.
		+ Ahal den neurrian, materiala parte-hartzaileen artean eta begiraleekin partekatzea saihestuko da.
		+ Garraio pribatua erabiliz gero, agintari eskudunek adierazitako neurriak beteko dira.

### Nola jokatu, parte-hartzaileren batek COVID-19aren sintomak izan daitezkeenak baldin baditu.

* + - Parte-hartzaile batek COVID-19arekin bateragarriak diren sintomak dituenean edo sintoma horiek jardueran zehar langile batek detektatzen dituenean, instalazio bakoitzean horretarako zehaztutako gela batera eramango da, bera bakarrik. Gela horrek aireztapen egokia izango du, eta poltsadun pedalezko paperontzi bat, non maskara eta erabili eta botatzeko zapiak botako diren. Era berean, parte-hartzaileari maskara kirurgiko bat emango zaio, eta beste maskara bat pertsona hori zaintzen duen helduari ere; kasu bakoitzean dagokion senideari, tutoreari edo hurbilekoari jakinaraziko zaio, eta prozeduran argi eta garbi ezarrita egongo den erreferentziazko osasun-zentroarekin (erreferentziazko osasun-zentroa edo larrialdietarako telefonoa) harremanetan jarriko da, kasua ebalua dezan.

### Nola jokatu COVID-19aren kasu positiboa identifikatu ondoren

* + - Entitatearen protokoloan ezarritako neurriak jarriko dira abian, eta une oro beteko dira osasun-alorreko agintarien gomendioak.
		- Kasuen eta parte-hartzaileen eta profesionalen arteko kontaktuen kudeaketa egiteko, zaintza- eta kontrol-estrategiaren dokumentuan jasotakoa beteko da. Ez dagokie aisialdiko profesionalei, ez kontaktuen azterketa egitea, ez jarduera bertan behera utzi edo ez baloratzea. Hala ere, osasun-alorreko agintariek eskatutako zereginetan lagunduko da eta haien lana erraztuko da. Kontsultatu: [ESTRATEGIA DE DETECCIÓN PRECOZ, VIGILANCIA Y CONTROL DE COVID-](https://www.mscbs.gob.es/profesionales/saludPublica/ccayes/alertasActual/nCov/documentos/COVID19_Estrategia_vigilancia_y_control_e_indicadores.pdf) [19.](https://www.mscbs.gob.es/profesionales/saludPublica/ccayes/alertasActual/nCov/documentos/COVID19_Estrategia_vigilancia_y_control_e_indicadores.pdf)
		- Beharrezkoa izanez gero, parte-hartzaileen etxerako itzulera koordinatuko da, eta udalekuak egiten jarraitzeko estrategiak abiaraziko dira, beste aukera batzuk aztertuta.
	1. **Jarduera amaitutakoan**
		+ Behar bezala botako da babesteko erabilitako materiala (maskarak).
		+ Autobusa edo ibilgailua erabili behar izanez gero, modu ordenatuan edo segurtasun-neurriak une oro betez sartuko dira bertara.
		+ Jardueraren osteko kudeaketetan, pertsonen artean ahalik eta kontaktu gutxien izango da eta komunikazio telematikoa sustatuko da.

### Prebentzio- eta higiene-neurriak udalekuetako begiraleentzat eta parte-hartzaileentzat

* + - Parte-hartzaileek ekintza guztiak azpitalde egonkorretan egingo dituzte, azpitaldeen arteko distantzia 2 metrokoa izanik. Gehienez ere 10 parte-hartzaile egongo dira taldeko, begiraleez gain. Begiraleek une oro gainbegiratuko dituzte jarduera horiek, eta higiene- eta segurtasun-neurriak aginduko dituzte eta betetzen direla zaindu.
		- Ahal den neurrian, pertsonen arteko segurtasun-distantzia 1,5 metrokoa izango da.
		- Sei urtetik gorako pertsonek uneoro erabili beharko dute maskara.
		- Eskuak maiz garbituko dituzte ura eta xaboiarekin eta, ezin bada, disoluzio hidroalkoholiko batekin, 40 segundoz, bereziki eztula edo doministiku egin ondoren, edo jarduerak eremu partekatuetan egin aurretik eta ondoren. Jarduera egin bitartean, besaurreak estali gabe edukiz gero, besaurreak ere garbituko dira. Zikinkeria ikusten den guztietan ura eta xaboia erabiliko dira; izan ere, baliteke gel hidroalkoholikoa nahikoa ez izatea eskuak behar bezala garbitzeko.
		- Eztula eta doministiku egitean, sudurra eta ahoa estaliko dira erabilera bakarreko zapi batekin eta, gero, tapadun zabor-ontzi batera bota. Zapirik eduki ezean, ukondoaren barrualdea erabiliko da, eskuak ez kutsatzeko.
		- Begiak, sudurra eta ahoa ez ukitzen saiatuko dira; eta eskua ez ematen agurtzeko eta beste edozein kontaktu fisikorik ez edukitzen.
		- Tapa duten paperontzi edo edukiontzietara botako dira eskuak lehortzeko edo «arnas etiketa» betetzeko langileek erabilitako zapiak (erabilera bakarrekoak) eta, ahal dela, ontzi horiek oinarekin irekitzen direnak izatea.
		- Higiene pertsonaleko material guztia (maskarak, latexezko eskularruak, etab.) errefusaren edukiontzira botako dira (etxeko hondakinak gaika bereizi ondoren, birzikla ezin daitekeen hondakinen edukiontzira).
		- Sintomak sumatzen hasiz gero, neurriak zorroztuko dira, urruntze sozialekoak zein higienekoak, eta jardueraren arduradunei jakinarazi, haiek ahalik eta azkarren jar daitezen harremanetan osasun-zerbitzuekin.

### Norberaren higienerako gomendioak bete ahal izateko beharrezko produktuak:

* + - Udalekuen arduradunak, elkarteak zein erakundeak, jardueran erabiliko diren instalazioetan higienerako oinarrizko behar beste ekipamendu dagoela ziurtatuko du ateak zabaldu aurretik, erabiltzaileek eta langileek erabil ditzaten.
		- Begiraleek eta parte-hartzaileek maskara garbiak edukiko dituzte, osasun-alorreko agintariek adierazitakoaren arabera. Udalaren / Udalekua kudeatzen duen entitatearen ardura izango da halakoez hornitzea.
		- Komunetan eta geletan, ura (ahal dela, epela) eta xaboia.
		- Disoluzio hidroalkoholikoa jarduera gauzatuko den eremuetan, eta leku estrategiko eta publikoetan, jangeletan eta instalazioetarako sarreretan.
		- Erabilera bakarreko zapiak espazio komunetan eta jarduera gauzatuko den eremuetan.
		- Garbiketarako materiala, ugaritutako eguneroko higiene-egitekoak gauzatu ahal izateko (besteak beste, lixiba eta Osasun Ministerioak desinfektatzeko baimendutako produktuak). [Estatuan birusaren kontra baimendutako produktuak](https://www.mscbs.gob.es/profesionales/saludPublica/ccayes/alertasActual/nCov/documentos/Listado_virucidas.pdf).
	1. **Materialak erreserban**
		+ Entitateak erabilera orokorreko maskarak edukiko ditu aldatzeko, aurreikusitako parte-hartzaileentzat eta haien begiraleentzat. Baita bat-batean sintomak dituzten eta isolatu behar diren parte-hartzaileentzako maskara kirurgikoak ere.
		+ Udalak, udaleku irekiak kudeatzen dituen entitatearekin, garbitasuneko behar beste material izango du, eguneroko higiene-egitekoak indartuta gauzatu ahal izateko
1. **Langileentzako neurri espezifikoak**
	1. **Begirale boluntarioei buruzkoak**

[DOCUMENTO TÉCNICO DE RECOMENDACIONES PARA LA ACTUACIÓN DEL VOLUNTARIADO ANTE LA CRISIS POR COVID-19 Y EL ESTADO DE ALARMA.](https://www.mscbs.gob.es/profesionales/saludPublica/ccayes/alertasActual/nCov/documentos/Recomendaciones_VOLUNTARIADO.pdf)

* 1. **Praktiketako begiraleei buruzko neurriak**
		+ Praktiketako begiraleek parte hartzea baimenduko da, nahiz eta horrek talde bakoitzeko parte-hartzaileen kopurua ugaritzea dakarren, betiere indarrean dagoen araudia betetzen bada.